DECIZIA nr. 1/2009 A COMITETULUI MIXT INSTITUIT ÎN TEMEIUL ACORDULUI ÎNTRE COMUNITATEA EUROPEANĂ A CĂRBUNELUI ȘI OȚELULUI ȘI REPUBLICA TURCIA PRIVIND SCHIMBURILE COMERCIALE CU PRODUSE CARE INTRĂ SUB INCIDENȚA TRATATULUI DE INSTITUIRE A COMUNITĂȚII EUROPENE A CĂRBUNELUI ȘI OȚELULUI

din 24 februarie 2009

de modificare a Protocolului 1 la acord

(2009/403/CE)

COMITETUL MIXT,

având în vedere Acordul între Comunitatea Europeană a Cărbunelui și Oțelului și Republica Turcia din 25 iulie 1996 privind schimburile comerciale cu produse care intră sub incidența Tratatului de instituire a Comunității Europene a Cărbunelui și Oțelului (1) (denumit în continuare „acordul”) și în special articolul 34 din Protocolul 1 la acord și Declarația privind regulile de origine atașată la acord,

având în vedere Decizia 2002/595/CE a reprezentanților guvernelor statelor membre, reuniți în cadrul Consiliului, din 19 iulie 2002 privind consecințele expirării Tratatului privind Comunitatea Europeană a Cărbunelui și Oțelului asupra acordurilor internaționale încheiate de CECO (2) și Decizia 2002/596/CE a Consiliului din 19 iulie 2002 privind consecințele expirării Tratatului privind Comunitatea Europeană a Cărbunelui și Oțelului asupra acordurilor internaționale încheiate de CECO (3),

întrucât:

DECIDE:

Articolul 1

Protocolul 1 la Acordul între Comunitatea Europeană a Cărbunelui și Oțelului și Republica Turcia la 25 iulie 1996 privind schimburile comerciale cu produse care intră sub incidența Tratatului de instituire a Comunității Europene a Cărbunelui și Oțelului se înlocuiește cu textul atașat la prezenta decizie.

Articolul 2

Prezenta decizie întră în vigoare la data adoptării.

Acesta se aplică din prima zi a lunii următoare datei adoptării.

(1) JO L 227, 7.9.1996, p. 3.

(2) JO L 194, 23.7.2002, p. 35.

(3) JO L 194, 23.7.2002, p. 36.

(4) Algeria, Egipt, Israel, Iordania, Liban, Maroc, Siria, Tunisia, Cisiordania și Fâșia Gaza.

PROTOCOLUL 1

privind definirea noțiunii de „produse originare” și metodele de cooperare administrativă

TABLA DE MATERII

TITLUL I DISPOZIȚII GENERALE

Articolul 1 Definiții

TITLUL II DEFINIȚIA NOȚIUNII DE „PRODUSE ORIGINARE”

Articolul 2 Condiții generale

Articolul 3 Cumulul în Comunitate

Articolul 4 Cumulul în Turcia

Articolul 5 Produse obținute integral

Articolul 6 Produse prelucrate sau transformate suficient

Articolul 7 Prelucrări sau transformări insuficiente

Articolul 8 Unitatea de luat în considerare

Articolul 9 Accesorii, piese de schimb și utilaje

Articolul 10 Seturi

Articolul 11 Elemente neutre

TITLUL III CONDIȚII TERITORIALE

Articolul 12 Principiul teritorialității

Articolul 13 Transportul direct

Articolul 14 Expoziții

TITLUL IV DRAWBACK SAU EXONERAREA DE TAXE VAMALE

Articolul 15 Interzicerea drawback-ului sau a exonerării de taxe vamale

TITLUL V DOVADA DE ORIGINE

Articolul 16 Condiții generale

Articolul 17 Procedura de eliberare a unui certificat de circulație a mărfurilor EUR.1 sau EUR-MED

Articolul 18 Certificatele de circulație a mărfurilor EUR.1 sau EUR-MED eliberate retroactiv.

Articolul 19 Eliberarea unui duplicat al certificatului de circulație a mărfurilor EUR.1 sau EUR-MED

Articolul 20 Eliberarea unor certificate de circulație a mărfurilor EUR.1 sau EUR-MED pe baza unei dovezi de origine eliberate sau întocmite anterior

Articolul 21 Separare contabilă

Articolul 22 Condiții pentru întocmirea unei declarații pe factură sau a unei declarații pe factură EUR-MED

Articolul 23 Exportator autorizat

Articolul 24 Valabilitatea dovezii de origine

Articolul 25 Prezentarea dovezii de origine

Articolul 26 Importul eșalonat

Articolul 27 Scutiri de la prezentarea dovezii de origine

Articolul 28 Documente justificative

Articolul 29 Păstrarea dovezii de origine și a documentelor justificative

Articolul 30 Neconcordanțe și erori formale

Articolul 31 Sume exprimate în euro

TITLUL VI METODE DE COOPERARE ADMINISTRATIVĂ

Articolul 32 Asistența reciprocă

Articolul 33 Controlul dovezilor de origine

Articolul 34 Soluționarea litigiilor

Articolul 35 Sancțiuni

Articolul 36 Zone libere

TITLUL VII CEUTA ȘI MELILLA

Articolul 37 Aplicarea protocolului

Articolul 38 Condiții speciale

TITLUL VIII DISPOZIȚII FINALE

Articolul 39 Modificări ale protocolului

Articolul 40 Dispoziții tranzitorii pentru mărfurile aflate în tranzit sau în depozit

Lista anexelor

Anexa I: Note introductive la lista din anexa II

Anexa II: Lista prelucrărilor sau a transformărilor necesare asupra unor materiale neoriginare pentru ca produsul fabricat să obțină caracter originar

Anexa IIIa: Model de certificat de circulație a mărfurilor EUR.1 și de cerere de certificat de circulație a mărfurilor EUR.1

Anexa IIIb: Model de certificat de circulație a mărfurilor EUR-MED și de cerere de certificat de circulație a mărfurilor EUR-MED

Anexa IVa: Textul declarației pe factură

Anexa IVb: Textul declarației pe factură EUR-MED

Declarații comune

Declarație comună privind Principatul Andorra

Declarația comună privind Republica San Marino

TITLUL I

DISPOZIȚII GENERALE

Articolul 1

Definiții

În înțelesul prezentului protocol:

(a) „fabricare” înseamnă orice prelucrare sau transformare, inclusiv asamblarea sau operațiunile specifice;

(b) „material” înseamnă orice ingredient, orice materie primă, orice component sau orice parte etc. utilizate la fabricarea produsului;

(c) „produs” înseamnă produsul obținut, chiar în cazul în care este destinat utilizării ulterioare în cursul unei alte operațiuni de fabricare;

(d) „mărfuri” înseamnă atât materialele cât și produsele;

(e) „valoare în vamă” înseamnă valoarea stabilită în conformitate cu Acordul din 1994 privind punerea în aplicare a articolului VII din Acordul general privind tarifele vamale și comerțul (Acordul privind valoarea în vamă al Organizației Mondiale a Comerțului);

(f) „preț franco fabrică” înseamnă prețul plătit pentru produs fabricantului din Comunitate sau din Turcia în a cărui întreprindere s-a efectuat ultima prelucrare sau transformare, cu condiția ca acesta să includă valoarea tuturor materialelor utilizate, din care se scad toate taxele interne care sunt sau pot fi restituite atunci când produsul obținut este exportat;

(g) „valoarea materialelor” înseamnă valoarea în vamă în momentul importului a materialelor neoriginare utilizate sau, dacă aceasta nu este cunoscută sau nu poate fi stabilită, primul preț verificabil plătit pentru aceste materiale în Comunitate sau în Turcia;

(h) „valoarea materialelor originare” înseamnă valoarea acestor materiale astfel cum este definită la litera (g) aplicată mutatis mutandis;

(i) „valoare adăugată” înseamnă prețul franco fabrică din care se scade valoarea în vamă a fiecărui material folosit, originar din celelalte țări menționate la articolele 3 și 4 în care se aplică cumulul, în cazul în care valoarea în vamă nu este cunoscută sau nu poate fi stabilită, primul preț verificabil plătit pentru aceste materiale în Comunitate sau în Turcia;

(j) „capitole” și „poziții” înseamnă capitolele și pozițiile (din patru cifre) utilizate în nomenclatura care reprezintă sistemul armonizat de denumire și codificare a mărfurilor, denumit în prezentul protocol „Sistem armonizat” sau „SA”;

(k) „clasificat” se referă la clasificarea unui produs sau a unui material într-o poziție determinată;

(l) „transport” înseamnă produsele trimise simultan de același exportator către același destinatar sau transportate în baza unui document de transport unic de la exportator la destinatar sau, în lipsa unui astfel de document, în baza unei facturi unice;

(m) „teritorii” înseamnă teritoriile, inclusiv apele teritoriale.

TITLUL II

DEFINIȚIA NOȚIUNII DE „PRODUSE ORIGINARE”

Articolul 2

Dispoziții generale

(1) În sensul aplicării prezentului acord, următoarele produse sunt considerate produse originare din Comunitate:

(a) produsele obținute în întregime în Comunitate în sensul articolului 5;

(b) produsele obținute în Comunitate, conținând materiale care nu au fost obținute în întregime acolo, cu condiția ca aceste materiale să fi fost supuse în Comunitate la suficiente prelucrări și transformări în sensul articolului 6;

(c) mărfurile originare din Spațiul Economic European (SEE) în sensul protocolului 4 la Acordul SEE.

(2) În sensul aplicării prezentului acord, următoarele produse sunt considerate ca produse originare din Turcia:

(a) produsele obținute integral în Turcia, în sensul articolului 5;

(b) produsele obținute în Turcia și care conțin materiale care nu au fost obținute integral acolo, cu condiția ca aceste materiale să fi făcut, în Turcia, obiectul unor prelucrări sau transformări suficiente, în sensul articolului 6.

Articolul 3

Cumulul în Comunitate

(1) Fără a aduce atingere dispozițiilor articolului 2 alineatul (1), produsele sunt considerate originare din Comunitate în cazul în care acestea sunt obținute acolo și conțin materiale originare din Elveția (inclusiv Lichtenstein) (1), Islanda, Norvegia, Turcia sau din Comunitate, cu condiția ca prelucrarea sau transformarea efectuată în Comunitate să nu se limiteze la operațiunile menționate la articolul 7. Nu este necesar ca materialele respective să fi fost supuse unei prelucrări sau unei transformări suficiente.

(2) Fără a aduce atingere dispozițiilor articolului 2 alineatul (1), produsele se consideră originare din Comunitate dacă sunt obținute acolo, conținând materiale provenind din Insulele Feroe, sau din orice țară, alta decât Turcia, participantă la parteneriatul Euro-mediteranean (2) pe baza Declarației de la Barcelona adoptată la Conferința euro-mediteraneană desfășurată la 27 și 28 noiembrie 1995, cu condiția ca prelucrarea sau transformarea efectuată în Comunitate să nu se limiteze la operațiunile menționate la articolul 7. Nu este necesar ca materialele respective să fi fost supuse unei prelucrări sau unei transformări suficiente.

(3) Atunci când transformarea sau prelucrarea efectuate în Comunitate nu sunt mai extinse decât operațiunile menționate la articolul 7, produsul obținut este considerat ca originar din Comunitate numai dacă valoarea adăugată în acest spațiu este mai mare decât valoarea materialelor utilizate originare din oricare din celelalte țări menționate la alineatele (1) și (2). În caz contrar, produsul obținut se consideră a fi originar din țara din care provin materialele originare cu valoarea cea mai mare folosite în procesul de fabricare în Comunitate.

(4) Produsele originare dintr-o țară menționată la alineatele (1) și (2), care nu sunt supuse niciunei prelucrări sau transformări în Comunitate, își păstrează originea atunci când se exportă într-una din aceste țări.

(5) Cumulul prevăzut la acest articol poate fi aplicat numai cu condiția ca:

(a) un acord de comerț preferențial, în conformitate cu articolul XXIV din Acordul General pentru Tarife și Comerț (GATT), să fie aplicabil între țările implicate în dobândirea caracterului originar și țara de destinație;

(b) materialele și produsele să fi dobândit caracter originar prin aplicarea unor reguli de origine identice cu cele indicate în prezentul protocol; și

(c) comunicările în care se indică îndeplinirea condițiilor necesare pentru aplicarea cumulului să fi fost publicate în Jurnalul Oficial al Uniunii Europene (seria C) și în Turcia, în conformitate cu procedurile sale specifice.

Cumulul prevăzut de prezentul articol se aplică de la data indicată în comunicarea publicată în Jurnalul Oficial al Uniunii Europene (seria C).

Comunitatea furnizează Turciei, prin intermediul Comisiei Comunităților Europene, informații detaliate privind acordurile, inclusiv datele intrării lor în vigoare, precum și regulile de origine corespunzătoare acestora care sunt aplicate cu celelalte țări menționate la alineatele (1) și (2).

Articolul 4

Cumulul în Turcia

(1) Fără a aduce atingere dispozițiilor articolului 2 alineatul (2), produsele sunt considerate originare din Turcia în cazul în care acestea sunt obținute acolo și conțin materiale originare din Elveția (incluzând Lichtenstein) (3), Islanda, Norvegia, Turcia sau din Comunitate, cu condiția ca prelucrarea sau transformarea efectuată în Turcia să nu se limiteze la operațiunile menționate la articolul 7. Nu este necesar ca materialele respective să fi fost supuse unei prelucrări sau unei transformări suficiente.

(2) Fără a aduce atingere dispozițiilor articolului 2 alineatul (2), produsele se consideră originare din Turcia dacă sunt obținute acolo, conținând materiale provenind din Insulele Feroe, sau din orice țară, alta decât Turcia, participantă la parteneriatului Euro-mediteranean (4) pe baza Declarației de la Barcelona adoptată la Conferința euro-mediteraneană desfășurată la 27 și 28 noiembrie 1995, cu condiția ca prelucrarea sau transformarea efectuată în Turcia să nu se limiteze la operațiunile menționate la articolul 7. Nu este necesar ca materialele respective să fi fost supuse unei prelucrări sau unei transformări suficiente.

(3) Atunci când prelucrarea sau transformarea efectuată în Turcia se limitează la operațiunile menționate la articolul 7, produsul obținut este considerat originar din Turcia numai dacă valoarea adăugată este superioară valorii materialelor utilizate originare din oricare din celelalte țări sau teritorii menționate la alineatele (1) și (2). În caz contrar, produsul obținut este considerat a fi originar din țara din care provine valoarea cea mai mare a materialelor originare folosite în procesul de fabricație în Turcia.

(4) Produsele originare din una dintre țările menționate la alineatele (1) și (2), care nu sunt supuse nici unei transformări sau prelucrări în Turcia, își mențin originea atunci când sunt exportate într-una dintre aceste țări.

(5) Cumulul prevăzut la acest articol poate fi aplicat numai cu condiția ca:

(a) un acord de comerț preferențial, în conformitate cu articolul XXIV din Acordul General pentru Tarife și Comerț (GATT), să fie aplicabil între țările sau teritoriile implicate în dobândirea caracterului originar și țara de destinație;

(b) materialele și produsele să fi dobândit caracter originar prin aplicarea unor reguli de origine identice cu cele indicate în prezentul protocol; și

(c) comunicările în care se indică îndeplinirea condițiilor necesare pentru aplicarea cumulului să fi fost publicate în Jurnalul Oficial al Uniunii Europene (seria C) și în Turcia, în conformitate cu procedurile sale specifice.

Cumulul prevăzut de prezentul articol se aplică de la data indicată în comunicarea publicată în Jurnalul Oficial al Uniunii Europene (seria C).

Turcia furnizează Comunității, prin intermediul Comisiei Comunităților Europene, informații detaliate privind acordurile, inclusiv datele intrării lor în vigoare, precum și regulile de origine corespunzătoare acestora care sunt aplicate cu celelalte țări menționate la alineatele (1) și (2).

Articolul 5

Produse obținute integral

(1) Se consideră ca fiind obținute integral în Comunitate sau în Turcia:

(a) produsele minerale extrase din solul lor sau de pe fundul mărilor sau oceanelor;

(b) produsele din regnul vegetal care se recoltează pe teritoriul lor;

(c) animalele vii care se nasc și cresc pe teritoriul lor;

(d) produsele provenite de la animalele vii care sunt crescute pe teritoriul lor;

(e) produsele vânătorești sau produsele pescărești care se găsesc pe teritoriul lor;

(f) produsele provenind din pescuitul maritim și alte produse pescuite din mare în afara apelor teritoriale ale Comunității sau ale Turciei, de către navele lor;

(g) produsele fabricate la bordul navelor lor fabrică, exclusiv din produsele menționate la litera (f);

(h) articolele uzate, care nu se mai pot folosi decât pentru recuperarea materiilor prime, inclusiv anvelope pneumatice uzate care nu se mai pot folosi decât pentru reșapări sau pentru a fi folosite ca deșeuri;

(i) deșeurile provenite din operațiunile de fabricare care se efectuează pe teritoriul lor;

(j) produsele extrase din solul sau subsolul marin aflat în afara apelor lor teritoriale, cu condiția ca acestea să aibă drepturi exclusive de exploatare a solului sau a subsolului respectiv;

(k) produsele fabricate pe teritoriul acestora exclusiv din produsele indicate la literele (a)-(j).

(2) Expresiile „navele lor” și „navele lor fabrică” întrebuințate la alineatul (1) literele (f) și (g) nu se aplică decât în cazul navelor și navelor fabrică:

(a) care sunt înmatriculate sau înregistrate într-un stat membru al Comunității sau în Turcia;

(b) care arborează pavilionul unui stat membru al Comunității sau al Turciei;

(c) care aparțin în proporție de cel puțin 50 % unor resortisanți ai statelor membre ale Comunității sau ai Turciei, sau unei societăți comerciale al cărei sediu principal este situat în unul dintre aceste state, al cărei administrator sau administratori, președinte al consiliului de administrație sau de supraveghere și majoritatea membrilor acestor consilii sunt resortisanți ai statelor membre ale Comunității sau ai Turciei și din care, în plus, în cazul societăților de persoane sau societăților cu răspundere limitată, cel puțin jumătate din capital aparține acestor state, unor organisme publice sau unor resortisanți ai acestor state;

(d) ai căror căpitani și ofițeri sunt resortisanți ai statelor membre ale Comunității sau ai Turciei; și

(e) al căror echipaj este alcătuit, în proporție de cel puțin 75 %, din resortisanți ai statelor membre ale Comunității sau ai Turciei.

Articolul 6

Produsele prelucrate sau transformate suficient

(1) În sensul aplicării articolului 2, produsele care nu sunt obținute integral sunt considerate ca fiind prelucrate sau transformate suficient atunci când sunt îndeplinite condițiile indicate în lista din anexa II.

Condițiile menționate anterior indică, pentru toate produsele reglementate de prezentul acord, prelucrarea sau transformarea la care trebuie supuse materialele neoriginare utilizate la fabricarea acestor produse și se aplică exclusiv acestor materiale. Prin urmare, în cazul în care un produs care a dobândit caracter originar îndeplinind condițiile prevăzute în listă pentru acel produs este utilizat la fabricarea unui alt produs, condițiile aplicabile produsului în care este încorporat nu i se aplică și nu se ține seama de materialele neoriginare care au putut fi utilizate la fabricarea acestuia.

(2) Fără a se aduce atingere alineatului (1), materialele neoriginare care, în conformitate cu condițiile stabilite în lista din anexa II, nu trebuie utilizate în fabricarea unui produs, pot fi totuși utilizate, cu condiția ca:

(a) valoarea lor totală să nu depășească 10 % din prețul franco fabrică al produsului;

(b) în temeiul prezentului alineat, să nu se depășească niciunul din procentele indicate în listă în ceea ce privește valoarea maximă a materialelor neoriginare.

Prezentul alineat nu se aplică produselor din capitolele 50-63 din Sistemul armonizat.

(3) Alineatele (1) și (2) se aplică sub rezerva dispozițiilor articolului 7.

Articolul 7

Prelucrări sau transformări insuficiente

(1) Fără a se aduce atingere alineatului (2), operațiunile următoare sunt considerate drept prelucrări sau transformări insuficiente pentru a le fi conferit caracterul originar, indiferent dacă sunt sau nu îndeplinite condițiile prevăzute la articolul 6:

(a) manipulările destinate să asigure conservarea în bune condiții a produselor în timpul transportului și depozitării lor;

(b) divizarea și reunirea coletelor;

(c) spălarea, curățarea; îndepărtarea prafului, a oxidului, a uleiului, a vopselei sau a altor acoperitori;

(d) călcarea sau presarea textilelor;

(e) operațiunile simple de vopsire și șlefuire;

(f) decorticarea, înălbirea parțială sau completă, șlefuirea și glasarea cerealelor sau a orezului;

(g) operațiunile care constau în adăugarea de coloranți în zahăr sau în formarea de bucăți de zahăr;

(h) decorticarea, înlăturarea sâmburilor sau curățarea fructelor, nucilor și legumelor;

(i) ascuțirea, măcinarea simplă sau tăierea simplă;

(j) cernerea, trierea, sortarea, clasificarea, aranjarea pe categorii, aranjarea pe sortimente; (inclusiv alcătuirea de seturi de articole);

(k) simpla îmbuteliere în sticle, doze, flacoane, ambalarea în saci, tocuri, cutii, pe cartoane, planșete sau oricare alte operațiuni simple de ambalare;

(l) aplicarea sau imprimarea pe produse sau pe ambalajele lor a mărcilor, etichetelor, emblemelor și a altor semne distinctive similare;

(m) simpla amestecare a produselor, chiar din categorii diferite;

(n) simpla asamblare a părților în vederea constituirii unui produs complet sau demontarea produsului în părți;

(o) o combinație a două sau a mai multora dintre operațiunile indicate la literele (a)-(n).

(p) sacrificarea animalelor.

(2) Toate operațiunile efectuate în cadrul Comunității sau în Turcia asupra unui anumit produs sunt analizate împreună pentru a stabili dacă prelucrarea sau transformarea suferită de acel produs trebuie considerată ca fiind insuficientă în sensul alineatului (1).

Articolul 8

Unitatea de luat în considerare

(1) Unitatea care se ia în considerare în vederea aplicării dispozițiilor prezentului protocol este produsul reținut ca unitate de bază pentru stabilirea clasificării bazate pe nomenclatura Sistemului armonizat.

În consecință:

(a) când un produs alcătuit dintr-un grup sau un ansamblu de articole este clasificat pe baza Sistemului armonizat la o singură poziție, ansamblul reprezintă unitatea care este luată în considerare;

(b) când un transport este alcătuit dintr-un anumit număr de produse identice clasificate la aceeași poziție a Sistemului armonizat, dispozițiile prezentului protocol se aplică fiecăruia dintre aceste produse considerate individual.

(2) În cazul în care, prin aplicarea regulii generale nr. 5 din Sistemul armonizat, ambalajele sunt încadrate împreună cu produsul pe care îl conțin în scopul clasificării, ambalajele trebuie considerate ca formând împreună cu produsul un tot în scopul determinării originii.

Articolul 9

Accesorii, piese de schimb și utilaje

Accesoriile, piesele de schimb și utilajele livrate cu un material, o mașină, un aparat sau un vehicul, care fac parte din echipamentul normal și sunt incluse în preț sau nu sunt facturate separat, sunt considerate ca formând un tot cu materialul, mașina, aparatul sau vehiculul în cauză.

Articolul 10

Seturi

În sensul regulii generale nr. 3 din Sistemul armonizat, seturile sunt considerate ca originare cu condiția ca toate articolele care intră în compoziția lor să fie originare. Totuși, când un set se compune din articole originare și articole neoriginare, setul ca întreg se consideră ca fiind originar, cu condiția ca valoarea articolelor neoriginare să nu depășească 15 % din prețul franco fabrică al setului.

Articolul 11

Elemente neutre

Pentru a stabili dacă un produs este originar, nu este necesar să se stabilească originea următoarelor elemente care pot fi folosite la fabricarea sa:

(a) energie și combustibili;

(b) instalații și echipamente;

(c) mașini și utilaje;

(d) mărfuri care nu intră și care nu sunt destinate să intre în compoziția finală a unui produs.

TITLUL III

CONDIȚII TERITORIALE

Articolul 12

Principiul teritorialității

(1) Sub rezerva dispozițiilor articolului 2 alineatul (1) litera (c), ale articolelor 3 și 4 și ale alineatului (3) al prezentului articol, condițiile de dobândire a caracterului de produs originar prevăzute la titlul II trebuie îndeplinite fără întrerupere în Comunitate sau în Turcia.

(2) Sub rezerva dispozițiilor articolelor 3 și 4, în cazul în care mărfurile originare exportate din Comunitate sau din Turcia în altă țară sunt returnate, acestea trebuie considerate ca fiind neoriginare, cu excepția cazului în care se poate demonstra, într-un mod considerat satisfăcător de către autoritățile vamale:

(a) că mărfurile returnate sunt aceleași cu cele exportate; și

(b) că nu au suferit nicio operație peste cea necesară păstrării lor în bune condiții în perioada cât au rămas în această țară sau au fost exportate.

(3) Dobândirea caracterului originar în conformitate cu condițiile de la titlul II nu este afectată de prelucrările sau transformările efectuate în afara Comunității sau a Turciei asupra materialelor exportate din Comunitate sau din Turcia și reimportate ulterior în Comunitate sau în Turcia, cu condiția:

(a) ca înainte de a fi exportate, materialele menționate să fi fost obținute integral în Comunitate sau în Turcia sau să fi fost supuse unor prelucrări sau transformări care să nu se fi limitat la operațiunile menționate la articolul 7; și

(b) să se poată demonstra, în mod satisfăcător pentru autoritățile vamale: (i) că mărfurile reimportate au fost obținute prin prelucrarea sau transformarea materialelor exportate; și (ii) că valoarea adăugată totală obținută în afara Comunității sau Turciei prin aplicarea dispozițiilor prezentului articol nu depășește 10 % din prețul franco fabrică al produsului final pentru care se solicită caracterul originar.

(4) În sensul alineatului (3), condițiile de dobândire a caracterului originar prevăzute la titlul II nu se aplică prelucrării sau transformării efectuate în afara Comunității sau a Turciei. Cu toate acestea, atunci când, în anexa II, pentru determinarea caracterului originar al produsului finit se aplică o normă care stabilește o valoare maximă pentru toate materialele neoriginare încorporate, valoarea totală a materialelor neoriginare încorporate pe teritoriul părții în cauză, împreună cu valoarea adăugată totală obținută în afara Comunității sau a Turciei prin aplicarea dispozițiilor prezentului articol, nu poate depăși procentul stabilit.

(5) În sensul aplicării dispozițiilor alineatelor (3) și (4), „valoare adăugată totală” înseamnă toate costurile rezultate în afara Comunității sau a Turciei, inclusiv valoarea materialelor încorporate în afara Comunității sau a Turciei.

(6) Dispozițiile alineatelor (3) și (4) nu se aplică produselor care nu îndeplinesc condițiile prevăzute în anexa II sau care nu pot fi considerate prelucrate sau transformate suficient decât în cazul în care se aplică toleranța generală stabilită la articolul 6 alineatul (2).

(7) Dispozițiile alineatelor (3) și (4) nu se aplică produselor clasificate la capitolele 50-63 din Sistemul armonizat.

(8) Orice transformare sau prelucrare de tipul celor reglementate de prezentul articol și efectuate în afara Comunității sau a Turciei se efectuează în conformitate cu regimul de perfecționare pasivă sau cu sistemele similare.

Articolul 13

Transportul direct

(1) Tratamentul preferențial prevăzut de acord se aplică numai produselor care îndeplinesc condițiile prezentului protocol și care sunt transportate direct între Comunitate și Turcia sau pe teritoriile celorlalte țări menționate la articolele 3 și 4 în care se aplică cumulul. Cu toate acestea, produsele constituind un singur transport pot fi transportate prin alte teritorii, după caz, cu transbordare și depozitare temporară pe aceste teritorii, în măsura în care produsele rămân sub supravegherea autorităților vamale din țara de tranzit sau de depozitare și nu sunt supuse altor operațiuni decât descărcarea ori reîncărcarea sau oricărei alte operațiuni destinate să asigure conservarea lor în bune condiții.

Transportul prin conducte al produselor originare se poate efectua și prin tranzitarea altor teritorii decât cele ale Comunității sau ale Turciei.

(2) Dovada că sunt îndeplinite condițiile prevăzute la alineatul (1) se furnizează prin prezentarea către autoritățile vamale ale țării de import:

(a) a unui document de transport unic, pe baza căruia s-a efectuat trecerea din țara exportatoare în țara de tranzit; sau

(b) a unui certificat eliberat de autoritățile vamale din țara de tranzit ce cuprinde: (i) o descriere exactă a produselor; (ii) data descărcării și a reîncărcării produselor și, dacă este cazul, precizarea navelor sau a altor mijloace de transport utilizate; și (iii) certificarea condițiilor în care produsele au rămas în țara de tranzit; sau

(c) în lipsa acestora, a oricăror documente doveditoare.

Articolul 14

Expoziții

(1) Produsele originare trimise pentru a fi expuse într-o altă țară decât cele menționate la articolele 3 și 4 în care se aplică cumulul și vândute ulterior pentru a fi importate în Comunitate sau în Turcia beneficiază la import de dispozițiile acordului, cu condiția să se demonstreze, într-un mod considerat satisfăcător de către autoritățile vamale:

(a) că un exportator a expediat aceste produse din Comunitate sau din Turcia în țara în care are loc expoziția și că le-a expus acolo;

(b) că acest exportator a vândut produsele sau le-a cedat unei persoane din Comunitate sau din Turcia;

(c) produsele au fost expediate în timpul desfășurării expoziției sau imediat după aceea în statul în care au fost trimise pentru expoziție; și

(d) produsele nu au fost folosite, din momentul în care au fost expediate pentru expoziție, în alte scopuri decât cele legate de prezentarea lor la expoziția respectivă.

(2) O dovadă de origine se eliberează sau se întocmește în conformitate cu dispozițiile titlului V și prezentată în condițiile normale autorităților vamale ale țării importatoare. Pe aceasta se indică denumirea și adresa expoziției. Atunci când este necesar, poate fi solicitată o dovadă documentară suplimentară privind condițiile în care au fost expuse produsele.

(3) Alineatul (1) se aplică tuturor expozițiilor, târgurilor sau manifestărilor publice similare, cu caracter comercial, industrial, agricol sau artizanal, altele decât cele care sunt organizate în scopuri private în magazine sau localuri comerciale în vederea vânzării de produse străine, pe durata desfășurării cărora produsele rămân sub controlul autorităților vamale.

TITLUL IV

DRAWBACK SAU EXONERAREA DE TAXE VAMALE

Articolul 15

Interzicerea drawback-ului sau a exonerării de taxe vamale

(1) (a) Materialele neoriginare utilizate la fabricarea produselor originare din Comunitate, din Turcia sau dintr-una dintre celelalte țări menționate la articolele 3 și 4 pentru care se eliberează sau se întocmește o dovadă a originii în conformitate cu dispozițiile titlului V nu beneficiază nici în Comunitate, nici în Turcia de drawback sau de scutire de la plata taxelor vamale de orice tip. (b) Produsele care intră în sfera de aplicare a capitolului 3 și a pozițiilor 1604 și 1605 din Sistemul armonizat care sunt originare din Comunitate în conformitate cu dispozițiile articolului 2 alineatul (1) litera (c), pentru care se eliberează sau se întocmește o dovadă de origine în conformitate cu dispozițiile capitolului V, nu beneficiază în Comunitate de niciun fel de drawback sau de scutire de la plata taxelor vamale de orice tip.

(2) Interdicția prevăzută la alineatul (1) se aplică oricărui aranjament în vederea rambursării, remiterii sau neplății parțiale sau totale a taxelor vamale sau a taxelor cu efect echivalent aplicabile în Comunitate sau în Turcia materialelor utilizate la fabricare și produselor reglementate de alineatul (1) litera (b), în cazul în care această rambursare, remitere sau neplată se aplică în mod expres sau în fapt atunci când produsele obținute din aceste materiale sunt exportate și nu sunt destinate consumului intern.

(3) Exportatorul produselor reglementate de o dovadă de origine trebuie să poată prezenta în orice moment, la cererea autorităților vamale, toate documentele corespunzătoare care dovedesc că nu a fost obținut niciun drawback pentru materialele neoriginare utilizate la fabricarea produselor respective și că toate taxele vamale sau taxele cu efect echivalent aplicabile acestor materiale au fost efectiv achitate.

(4) Dispozițiile alineatelor (1)-(3) se aplică, de asemenea, ambalajelor în sensul articolului 8 alineatul (2), accesoriilor, pieselor de schimb și utilajelor în sensul articolului 9 și produselor din seturi în sensul articolului 10, atunci când acestea nu sunt originare.

(5) Dispozițiile alineatelor (1)-(4) se aplică numai materialelor care intră sub incidența acordului. De asemenea, acestea nu reprezintă un obstacol pentru aplicarea unui sistem de restituiri la export pentru produsele agricole, aplicabil la export în conformitate cu dispozițiile acordului.

TITLUL V

DOVADA DE ORIGINE

Articolul 16

Dispoziții generale

(1) Produsele originare din Comunitate, la importul în Turcia, și produsele originare din Turcia, la importul în Comunitate, beneficiază de dispozițiile prezentului acord la prezentarea uneia din următoarele dovezi de origine:

(a) un certificat de circulație a mărfurilor EUR.1 al cărui model este prezentat în anexa IIIa;

(b) un certificat de circulație a mărfurilor EUR-MED al cărui model este prezentat în anexa IIIb;

(c) în cazurile prevăzute la articolul 22 alineatul (1), o declarație denumită în continuare „declarație pe factură” sau „declarație pe factură EUR-MED”, întocmită de către exportator pe o factură, pe un bon de livrare sau pe orice alt document comercial care descrie produsele respective într-o măsură suficient de detaliată pentru a permite identificarea acestora; textele declarațiilor pe factură sunt prezentate în anexele IVa și IVb.

(2) Fără a aduce atingere alineatului (1), produsele originare în sensul prezentului protocol beneficiază, în cazurile prevăzute la articolul 27, de dispozițiile prezentului acord fără a fi necesar să se prezinte niciuna din dovezile de origine menționate la alineatul (1).

Articolul 17

Procedura de eliberare a unui certificat de circulație a mărfurilor EUR.1 sau EUR-MED

(1) Un certificat de circulație a mărfurilor EUR.1 sau EUR-MED este eliberat de către autoritățile vamale ale țării exportatoare pe baza cererii scrise a exportatorului sau, pe răspunderea acestuia, de către reprezentantul său autorizat.

(2) În acest scop, exportatorul sau reprezentantul său autorizat completează atât certificatul de circulație EUR.1 sau EUR-MED, cât și formularul de cerere, ale căror modele figurează în anexele IIIa și IIIb. Aceste formulare se completează într-una din limbile în care este redactat acordul și în conformitate cu dispozițiile legislației naționale a țării exportatoare. Dacă formularele sunt completate de mână, acestea trebuie scrise cu cerneală și cu majuscule. Descrierea produselor se face la rubrica destinată acestui scop, fără a se lăsa spații libere între rânduri. În cazul în care rubrica nu se completează integral, trebuie să se traseze o linie orizontală sub ultimul rând al descrierii, spațiul liber fiind barat.

(3) Exportatorul care solicită eliberarea unui certificat de circulație a mărfurilor EUR.1 sau EUR-MED trebuie să poată prezenta în orice moment, la cererea autorităților vamale din țara exportatoare în care se eliberează certificatul de circulație a mărfurilor EUR.1 sau EUR-MED, toate documentele necesare care dovedesc caracterul originar al produselor respective, precum și îndeplinirea tuturor celorlalte condiții prevăzute de prezentul protocol.

(4) Fără a aduce atingere alineatului (5), un certificat de circulație a mărfurilor EUR.1 este eliberat de autoritățile vamale ale unui stat membru al Comunității sau ale Turciei în următoarele cazuri:

— dacă produsele în cauză pot fi considerate produse originare din Comunitate, din Turcia sau dintr-una din celelalte țări menționate la articolul 3 alineatul (1) și articolul 4 alineatul (1) în care se aplică cumulul, fără aplicarea cumulului în ceea ce privește materialele originare în una din țările menționate la articolul 3 alineatul (2) și la articolul 4 alineatul (2) și îndeplinesc celelalte condiții prevăzute de prezentul protocol;

— dacă produsele în cauză pot fi considerate produse originare dintr-una din țările menționate la articolul 3 alineatul (2) și articolul 4 alineatul (2) în care se aplică cumulul, fără aplicarea cumulului în ceea ce privește materialele originare în una din țările menționate la articolele 3 și 4 și îndeplinesc celelalte condiții prevăzute de prezentul protocol, cu condiția ca în țara de origine să se fi eliberat un certificat EUR-MED sau o declarație pe factură EUR-MED.

(5) Un certificat de circulație a mărfurilor EUR-MED este eliberat de autoritățile vamale ale unui stat membru al Comunității sau ale Turciei în cazul în care produsele respective pot fi considerate originare din Comunitate, Turcia sau din una dintre celelalte țări menționate la articolele 3 și 4 în care se aplică cumulul și îndeplinesc condițiile prevăzute de prezentul protocol și:

— cumulul s-a aplicat în ceea ce privește materialele originare dintr-una din țările menționate la articolul 3 alineatul (2) și la articolul 4 alineatul (2); sau

— produsele pot fi utilizate ca materiale în contextul cumulului pentru fabricarea produselor destinate exportului într-una din țările menționate la articolul 3 alineatul (2) și la articolul 4 alineatul (2); sau

— produsele pot fi reexportate din țara de destinație într-una din țările menționate la articolul 3 alineatul (2) și la articolul 4 alineatul (2).

(6) Un certificat de circulație a mărfurilor EUR-MED trebuie să conțină una din următoarele declarații în limba engleză la rubrica 7:

— dacă originea s-a obținut prin aplicarea cumulului în ceea ce privește materiale originare din una sau mai multe dintre țările menționate la articolele 3 și 4: „CUMULATION APPLIED WITH……” (numele țării/țărilor)

— dacă originea s-a obținut fără aplicarea cumulului în ceea ce privește materiale originare din una sau mai multe dintre țările menționate la articolele 3 și 4: „NO CUMULATION APPLIED”

(7) Autoritățile vamale care eliberează certificatele EUR.1 sau EUR-MED iau toate măsurile necesare pentru a verifica caracterul originar al produselor și îndeplinirea celorlalte condiții prevăzute de prezentul protocol. În acest scop, ele sunt împuternicite să solicite toate dovezile și să efectueze toate controalele conturilor exportatorului sau orice alt control pe care îl consideră adecvat. Autoritățile vamale trebuie, de asemenea, să se asigure că formularele menționate la alineatul (2) sunt completate în mod corespunzător. Acestea verifică, în special, dacă spațiul rezervat descrierii produselor a fost completat astfel încât să se excludă orice posibilitate de adăugare frauduloasă.

(8) Data eliberării certificatului de circulație a mărfurilor EUR.1 sau EUR-MED trebuie indicată în rubrica 11 din certificat.

(9) Un certificat de circulație a mărfurilor EUR.1 sau EUR-MED este eliberat de către autoritățile vamale și pus la dispoziția exportatorului de îndată ce prezentul export a fost efectuat sau asigurat.

Articolul 18

Certificatele de circulație a mărfurilor EUR.1 sau EUR-MED eliberate retroactiv

(1) Fără a aduce atingere articolului 17 alineatul (9), se poate elibera un certificat de circulație a mărfurilor EUR.1 sau EUR-MED, cu titlu excepțional, ulterior exportului produselor la care se referă:

(a) în cazul în care nu a fost eliberat în momentul exportului din cauza unor erori, omisiuni involuntare sau circumstanțe speciale; sau

(b) în cazul în care se demonstrează într-un mod considerat satisfăcător de către autoritățile vamale că un certificat de circulație a mărfurilor EUR.1 sau EUR-MED a fost eliberat, dar nu a fost acceptat la import din motive tehnice.

(2) Fără a aduce atingere articolului 17 alineatul (9), se poate elibera un certificat de circulație a mărfurilor EUR-MED ulterior exportului produselor la care se referă și pentru care s-a eliberat un certificat de circulație a mărfurilor EUR.1 în momentul exportului, cu condiția să se poată demonstra, într-un mod considerat satisfăcător de către autoritățile vamale, îndeplinirea condițiilor prevăzute la articolul 17 alineatul (5).

(3) În scopul punerii în aplicare a alineatelor (1) și (2), exportatorul indică în cererea sa locul și data exportului produselor la care se referă certificatul de circulație a mărfurilor EUR.1 sau EUR-MED, precum și motivele solicitării sale.

(4) Autoritățile vamale nu pot elibera retroactiv un certificat de circulație a mărfurilor EUR.1 sau EUR-MED decât după ce verifică dacă informațiile furnizate în cererea exportatorului sunt în conformitate cu cele din dosarul corespondent.

(5) Pe certificatele de circulație a mărfurilor EUR.1 sau EUR-MED eliberate retroactiv trebuie să figureze următoarea mențiune în limba engleză:

„ISSUED RETROSPECTIVELY”

Pe certificatele de circulație a mărfurilor EUR-MED eliberate retroactiv prin aplicarea alineatului (2) trebuie să figureze următoarea mențiune în limba engleză:

„ISSUED RETROSPECTIVELY (Original EUR.1 no ..........) [date and place of issue]”

(6) Mențiunea la care se face referire la alineatul (5) se inserează în rubrica 7 a certificatului de circulație a mărfurilor EUR.1 sau EUR-MED.

Articolul 19

Eliberarea unui duplicat al certificatului de circulație a mărfurilor EUR.1 sau EUR-MED

(1) În cazul furtului, al pierderii sau al distrugerii unui certificat de circulație a mărfurilor EUR.1 sau EUR-MED, exportatorul poate solicita autorităților vamale emitente eliberarea unui duplicat pe baza documentelor de export pe care le posedă.

(2) Duplicatului astfel eliberat i se aplică mențiunea următoare:

„DUPLICATE”

(3) Mențiunea la care se face referire la alineatul (2) se inserează în rubrica 7 a duplicatului certificatului de circulație a mărfurilor EUR.1 sau EUR-MED.

(4) Duplicatul, care poartă data eliberării certificatului original EUR.1 sau EUR-MED, produce efecte de la data respectivă.

Articolul 20

Eliberarea unor certificate de circulație a mărfurilor EUR.1 sau EUR-MED pe baza unei dovezi de origine eliberate sau întocmite anterior

Atunci când produsele originare sunt plasate sub controlul unui birou vamal din Comunitate sau din Turcia, este posibil să se înlocuiască dovada de origine inițială cu unul sau mai multe certificate de circulație a mărfurilor EUR.1 sau EUR-MED în vederea trimiterii acestor produse sau a unora dintre acestea în altă parte în Comunitate sau în Turcia. Certificatele de înlocuire EUR.1 sau EUR-MED sunt eliberate de biroul vamal sub controlul căruia au fost plasate produsele.

Articolul 21

Separarea contabilă

(1) Atunci când apar dificultăți materiale sau legate de costuri considerabile cu privire la menținerea unor stocuri separate de materiale originare și neoriginare care sunt identice și interschimbabile, autoritățile vamale pot autoriza, la cererea scrisă a celor vizați, așa-numita metodă a „separării contabile” (denumită în continuare „metoda”) pentru gestionarea acestor stocuri.

(2) Metoda trebuie să poată asigura că, pentru o perioadă de referință specifică, numărul de produse obținute care ar putea fi considerate ca fiind „originare” este același cu cel care ar fi fost obținut în cazul în care ar fi existat o separare fizică a stocurilor.

(3) Autoritățile vamale pot acorda autorizarea la care se face referire la alineatul (1) cu orice condiții pe care le consideră adecvate.

(4) Metoda se aplică, iar aplicarea acesteia se consemnează, pe baza principiilor generale de contabilitate aplicabile în țara în care a fost fabricat produsul.

(5) Beneficiarul metodei poate elibera sau solicita dovezi de origine, după caz, pentru cantitatea de produse care pot fi considerate originare. La cererea autorităților vamale, beneficiarul furnizează o declarație privind modul în care au fost gestionate cantitățile.

(6) Autoritățile vamale monitorizează utilizarea autorizației și o pot retrage ori de câte ori beneficiarul o utilizează în orice mod necorespunzător sau în cazul în care nu reușește să îndeplinească oricare din celelalte condiții prevăzute de prezentul protocol.

Articolul 22

Condiții pentru întocmirea unei declarații pe factură sau a unei declarații pe factură EUR-MED

(1) O declarație pe factură sau o declarație pe factură EUR-MED astfel cum este menționată la articolul 16 alineatul (1) litera (c) poate fi întocmită:

(a) de un exportator aprobat, în sensul articolului 23; sau

(b) de către orice exportator pentru orice transport constituit din unul sau mai multe pachete care conțin produse originare a căror valoare totală nu depășește 6 000 EUR.

(2) Fără a aduce atingere alineatului (3), o declarație pe factură poate fi întocmită în următoarele cazuri:

— dacă produsele în cauză pot fi considerate produse originare din Comunitate, din Turcia sau dintr-una din celelalte țări menționate la articolul 3 alineatul (1) și articolul 4 alineatul (1) în care se aplică cumulul, fără aplicarea cumulului în ceea ce privește materialele originare în una din țările menționate la articolul 3 alineatul (2) și la articolul 4 alineatul (2) și îndeplinesc celelalte condiții prevăzute de prezentul protocol;

— dacă produsele în cauză pot fi considerate produse originare dintr-una din țările menționate la articolul 3 alineatul (2) și articolul 4 alineatul (2) în care se aplică cumulul, fără aplicarea cumulului în ceea ce privește materialele originare în una din țările menționate la articolele 3 și 4 și îndeplinesc celelalte condiții prevăzute de prezentul protocol, cu condiția ca în țara de origine să se fi eliberat un certificat EUR-MED sau o declarație pe factură EUR-MED.

(3) O declarație pe factură EUR-MED poate fi întocmită dacă produsele în cauză pot fi considerate produse originare din Comunitate, din Turcia sau dintr-una din celelalte țări menționate la articolele 3 și 4 în care se aplică cumulul, dacă îndeplinesc condițiile prevăzute de prezentul protocol și:

— cumulul s-a aplicat în ceea ce privește materialele originare dintr-una din țările menționate la articolul 3 alineatul (2) și la articolul 4 alineatul (2); sau

— produsele pot fi utilizate ca materiale în contextul cumulului pentru fabricarea produselor destinate exportului într-una din țările menționate la articolul 3 alineatul (2) și la articolul 4 alineatul (2); sau

— produsele pot fi reexportate din țara de destinație într-una din țările menționate la articolul 3 alineatul (2) și la articolul 4 alineatul (2).

(4) O declarație pe factură EUR-MED trebuie să conțină una din următoarele declarații în limba engleză:

— dacă originea s-a obținut prin aplicarea cumulului în ceea ce privește materiale originare din una sau mai multe dintre țările menționate la articolele 3 și 4: „CUMULATION APPLIED WITH ......” (numele țării/țărilor)

— dacă originea s-a obținut fără aplicarea cumulului în ceea ce privește materiale originare din una sau mai multe dintre țările menționate la articolele 3 și 4: „NO CUMULATION APPLIED”

(5) Exportatorul care întocmește o declarație pe factură sau o declarație pe factură EUR-MED trebuie să poată prezenta în orice moment, la cererea autorităților vamale din țara exportatoare, toate documentele corespunzătoare care să facă dovada caracterului originar al produselor respective, precum și a îndeplinirii celorlalte condiții prevăzute de prezentul protocol.

(6) O declarație pe factură sau o declarație pe factură EUR-MED este întocmită de către exportator prin dactilografiere, ștampilare sau tipărire a declarației pe factură, pe nota de livrare sau pe alt document comercial, după modelul de text ce figurează în anexele IVa și IVb, folosind una dintre versiunile lingvistice stabilite în aceste anexe și în conformitate cu dispozițiile legislației naționale a țării exportatoare. În cazul în care declarația este completată de mână, aceasta trebuie scrisă cu majuscule, cu cerneală.

(7) Declarațiile pe factură și declarațiile pe factură EUR-MED trebuie să fie semnate de mână, în original, de către exportator. Cu toate acestea, un exportator autorizat în sensul articolului 23 nu este obligat să semneze astfel de declarații, cu condiția să prezinte autorităților vamale ale țării exportatoare un angajament scris prin care acceptă întreaga răspundere pentru orice declarație pe factură care îl identifică pe el ca și când ar fi fost semnată în original de el.

(8) O declarație pe factură sau o declarație pe factură EUR-MED poate fi întocmită de către exportator atunci când produsele la care se referă sunt exportate sau după export, cu condiția ca aceasta să fie prezentată în țara importatoare în cel mult doi ani după efectuarea importului produselor la care se referă.

Articolul 23

Exportatorul autorizat

(1) Autoritățile vamale din țara exportatoare pot autoriza orice exportator (denumit în continuare „exportator autorizat”) care efectuează în mod frecvent transporturi de produse reglementate de prezentul acord, să întocmească declarații pe factură sau declarații pe factură EUR-MED, indiferent de valoarea produselor în cauză. Un exportator care solicită o astfel de autorizație trebuie să ofere autorităților vamale toate garanțiile necesare pentru a verifica caracterul originar al produselor, precum și îndeplinirea celorlalte condiții ale prezentului protocol.

(2) Autoritățile vamale pot acorda statutul de exportator autorizat după îndeplinirea condițiilor pe care le consideră adecvate.

(3) Autoritățile vamale acordă exportatorului autorizat un număr de autorizație vamală, care trebuie să fie prevăzut pe declarația pe factură sau pe declarația pe factură EUR-MED.

(4) Autoritățile vamale controlează utilizarea autorizației de către exportatorul autorizat.

(5) Autoritățile vamale pot retrage autorizația în orice moment. Acestea sunt obligate să facă acest lucru atunci când exportatorul autorizat nu mai oferă garanțiile menționate la alineatul (1), nu mai îndeplinește condițiile prevăzute la alineatul (2) sau abuzează în orice fel de autorizație.

Articolul 24

Valabilitatea dovezii de origine

(1) Dovada de origine este valabilă patru luni începând de la data emiterii ei în țara exportatoare și este prezentată autorităților vamale ale țării importatoare în perioada respectivă de timp.

(2) Dovezile de origine care sunt prezentate autorităților vamale din țara importatoare după expirarea termenului de prezentare indicat la alineatul (1) pot fi acceptate în vederea aplicării tratamentului preferențial atunci când nerespectarea termenului de prezentare a documentelor se datorează unor circumstanțe excepționale.

(3) În afara acestor cazuri de prezentare tardivă, autoritățile vamale din țara importatoare pot accepta dovezile de origine atunci când produsele le-au fost prezentate înainte de expirarea respectivului termen.

Articolul 25

Prezentarea dovezii de origine

Dovezile de origine sunt prezentate autorităților vamale ale țării importatoare în conformitate cu procedurile aplicabile în această țară. Aceste autorități pot solicita traducerea unei dovezi de origine și pot solicita, de asemenea, ca declarația de import să fie însoțită de o declarație prin care importatorul să ateste că produsele îndeplinesc condițiile necesare pentru punerea în aplicare a prezentului acord.

Articolul 26

Importul eșalonat

În cazul în care, la cererea importatorului și în condițiile stabilite de către autoritățile vamale ale țării importatoare, produsele demontate sau neasamblate în sensul Regulii generale nr. 2 litera (a) din Sistemul armonizat, încadrate în secțiunile XVI și XVII sau la pozițiile 7308 și 9406 ale Sistemului armonizat, sunt importate eșalonat, o singură dovadă de origine pentru astfel de produse este depusă la autoritățile vamale în momentul importului primei tranșe.

Articolul 27

Scutiri de la prezentarea dovezii de origine

(1) Sunt admise ca produse originare, fără a fi necesară prezentarea unei dovezi de origine, produsele care fac obiectul unor trimiteri către persoane particulare de către persoane particulare sau care sunt transportate în bagajele personale ale călătorilor, în măsura în care este vorba de importuri lipsite de orice caracter comercial, imediat ce ele sunt declarate ca fiind în conformitate cu condițiile prezentului protocol și cu condiția să nu existe niciun dubiu cu privire la veridicitatea unei astfel de declarații. În cazul expedierii prin poștă, această declarație poate fi făcută prin completarea unei declarații vamale CN22/CN23 sau pe o foaie anexată la acest document.

(2) Importurile cu caracter ocazional sau care constau numai în produse pentru uzul personal al destinatarilor, al călătorilor sau al familiilor lor sunt considerate importuri lipsite de orice caracter comercial, dacă, prin natura și cantitatea lor, este evident că nu sunt destinate comercializării.

(3) În plus, valoarea totală a acestor produse nu poate depăși 500 EUR în cazul coletelor mici sau 1 200 EUR în cazul produselor transportate în bagajele personale ale călătorilor.

Articolul 28

Documente justificative

Documentele menționate la articolul 17 alineatul (3) și la articolul 22 alineatul (5), menite să ateste faptul că produsele pentru care s-a eliberat un certificat de circulație a mărfurilor EUR.1 sau EUR-MED, sau o declarație pe factură sau o declarație pe factură EUR-MED pot fi considerate produse originare din Comunitate, din Turcia sau dintr-una din celelalte țări menționate la articolele 3 și 4 și că îndeplinesc celelalte condiții prevăzute de prezentul protocol, pot consta, inter alia, din:

(a) dovada directă a operațiunilor efectuate de către exportator sau de către furnizor pentru a obține mărfurile în cauză, care se regăsește, de exemplu, în conturile sale sau în contabilitatea sa internă;

(b) documente care dovedesc caracterul originar al materialelor utilizate, eliberate sau întocmite în Comunitate sau în Turcia, unde sunt utilizate în conformitate cu legislația națională;

(c) documente care dovedesc prelucrarea sau transformarea materialelor în Comunitate sau în Turcia, eliberate sau întocmite în Comunitate sau în Turcia, unde sunt utilizate în conformitate cu legislația națională;

(d) certificate de circulație a mărfurilor EUR.1 sau EUR-MED sau declarații pe factură sau declarații pe factură EUR-MED care dovedesc caracterul originar al materialelor utilizate, eliberate sau întocmite în Comunitate sau în Turcia în conformitate cu dispozițiile prezentului protocol, sau într-una dintre celelalte țări menționate la articolele 3 și 4, în conformitate cu reguli de origine identice cu regulile stabilite de prezentul protocol;

(e) dovezi corespunzătoare cu privire la operațiunile de prelucrare sau transformare efectuate în afara Comunității sau a Turciei prin aplicarea articolului 12, care să ateste îndeplinirea condițiilor prevăzute la acest articol.

Articolul 29

Păstrarea dovezii de origine și a documentelor justificative

(1) Exportatorul care solicită eliberarea unui certificat de circulație a mărfurilor EUR.1 sau EUR-MED trebuie să păstreze timp de cel puțin trei ani documentele prevăzute la articolul 17 alineatul (3).

(2) Exportatorul care întocmește o declarație pe factură sau o declarație pe factură EUR-MED trebuie să păstreze timp de cel puțin trei ani copia acestei declarații pe factură, precum și documentele menționate la articolul 22 alineatul (5).

(3) Autoritățile vamale din țara exportatoare care eliberează un certificat EUR.1 sau EUR-MED trebuie să păstreze timp de cel puțin trei ani formularul de cerere prevăzut la articolul 17 alineatul (2).

(4) Autoritățile vamale din țara importatoare păstrează timp de cel puțin trei ani certificatele de circulație a mărfurilor EUR.1 și EUR-MED și declarațiile pe factură și declarațiile pe factură EUR-MED care le sunt prezentate.

Articolul 30

Neconcordanțe și erori formale

(1) Constatarea unor mici neconcordanțe între declarațiile care apar pe o dovadă de origine și cele care apar în documentele prezentate biroului vamal în vederea îndeplinirii formalităților de import pentru produsele respective nu determină ipso facto anularea dovezii de origine, în cazul în care se constată că respectivul document corespunde produselor prezentate.

(2) Erorile formale evidente, cum ar fi greșelile de dactilografiere dintr-o dovadă de origine, nu trebuie să determine refuzarea documentului, în cazul în care aceste erori nu sunt de natură să pună la îndoială corectitudinea declarațiilor conținute în respectivul document.

Articolul 31

Sume exprimate în euro

(1) În vederea aplicării dispozițiilor articolului 22 alineatul (1) litera (b) și ale articolului 27 alineatul (3), atunci când produsele sunt facturate în altă monedă decât euro, sumele exprimate în moneda națională a statului membru al Comunității, a Turciei sau a celorlalte state menționate la articolele 3 și 4, echivalente cu sumele exprimate în euro, se stabilesc anual, de către fiecare țară în cauză.

(2) Un transport beneficiază de prevederile articolului 22 alineatul (1) litera (b) sau ale articolului 27 alineatul (3) prin referința la moneda în care este emisă factura, în conformitate cu suma stabilită de către țara în cauză.

(3) Sumele exprimate în orice monedă națională sunt echivalente în acea monedă națională cu sumele exprimate în euro din prima zi de lucru a lunii octombrie a fiecărui an. Aceste sume se comunică Comisiei Comunităților Europene înainte de 15 octombrie și se aplică începând cu 1 ianuarie anul următor. Comisia Comunităților Europene comunică sumele respective tuturor țărilor interesate.

(4) O țară poate rotunji în plus sau în minus suma rezultată din conversia în moneda sa națională a unei sume exprimate în euro. Suma rotunjită nu poate să difere cu mai mult de 5 % față de suma rezultată din conversie. O țară poate menține neschimbată contravaloarea în moneda sa națională a unei sume exprimate în euro în cazul în care, în momentul ajustării anuale prevăzute la alineatul (3), conversia acestei sume, înainte de orice rotunjire, duce la o creștere mai mică de 15 % a contravalorii sale în moneda națională. Contravaloarea în moneda națională poate fi menținută neschimbată dacă conversia ar fi să rezulte într-o scădere a acelei valori echivalente.

(5) Sumele exprimate în euro fac obiectul unei reexaminări a Comitetului mixt la cererea Comunității sau a Turciei. Pe parcursul acestei examinări, Comitetul mixt ia în considerare dacă este de dorit să se păstreze efectele limitelor respective în termeni reali. În acest scop, el este împuternicit să decidă modificarea sumelor exprimate în euro.

TITLUL VI

METODE DE COOPERARE ADMINISTRATIVĂ

Articolul 32

Asistența reciprocă

(1) Autoritățile vamale din statele membre ale Comunității și din Turcia își comunică reciproc, prin intermediul Comisiei Comunităților Europene, specimenele de ștampilă pe care le utilizează birourile lor vamale pentru eliberarea certificatelor de circulație a mărfurilor EUR.1 și EUR-MED, precum și adresele autorităților vamale competente pentru verificarea certificatelor, a declarațiilor pe factură și a declarațiilor pe factură EUR-MED.

(2) Pentru a asigura o aplicare corectă a prezentului protocol, Comunitatea și Turcia își acordă reciproc asistență, prin intermediul administrațiilor lor vamale competente, pentru verificarea autenticității certificatelor de circulație a mărfurilor EUR.1 și EUR-MED, a declarațiilor pe factură și a declarațiilor pe factură EUR-MED și a exactității informațiilor furnizate în aceste documente.

Articolul 33

Controlul dovezilor de origine

(1) Controlul a posteriori al dovezilor de origine se efectuează prin sondaj sau ori de câte ori autoritățile vamale ale țării importatoare au suspiciuni întemeiate în ceea ce privește autenticitatea acestor documente, caracterul originar al produselor respective sau respectarea celorlalte condiții prevăzute de prezentul protocol.

(2) În scopul aplicării alineatului (1), autoritățile vamale ale țării importatoare returnează certificatul de circulație EUR.1 sau EUR-MED și factura, în cazul în care a fost prezentată, declarația pe factură și declarația pe factură EUR-MED sau o copie a acestor documente autorităților vamale ale țării exportatoare, indicând, după caz, motivele solicitării controlului. Toate documentele și informațiile obținute care indică faptul că datele înscrise pe dovada privind originea sunt incorecte se înaintează în sprijinul cererii de efectuare a controlului.

(3) Controlul este efectuat de către autoritățile vamale din țara exportatoare. În acest scop, acestea sunt împuternicite să solicite toate dovezile și să efectueze toate controalele conturilor exportatorului sau orice alt control pe care îl consideră adecvat.

(4) Dacă autoritățile vamale ale țării importatoare decid suspendarea acordării tratamentului preferențial pentru produsele în cauză pe durata așteptării rezultatelor controlului, eliberarea produselor este oferită importatorului cu condiția să fie luate toate măsurile de precauție considerate necesare.

(5) Autoritățile vamale care solicită controlul sunt informate în cel mai scurt timp posibil cu privire la rezultatele acestuia. Aceste rezultate indică cu claritate dacă documentele sunt autentice și dacă produsele în cauză pot fi considerate produse originare din Comunitate, din Turcia sau dintr-una din celelalte țări menționate la articolele 3 și 4 și dacă îndeplinesc celelalte condiții prevăzute de prezentul protocol.

(6) În cazul unor îndoieli fondate, dacă în termen de zece luni de la data cererii de control nu se primește un răspuns sau dacă răspunsul nu conține suficiente informații pentru a determina autenticitatea documentului în cauză sau a originii reale a produselor, autoritățile vamale care solicită controlul refuză acordarea preferințelor, cu excepția unor circumstanțe excepționale.

Articolul 34

Soluționarea litigiilor

În cazul în care litigiile intervenite cu ocazia controalelor prevăzute la articolul 33 nu pot fi rezolvate între autoritățile vamale care au solicitat controlul și cele responsabile de realizarea sa sau ridică o problemă de interpretare a prezentului protocol, acestea sunt prezentate Comitetului mixt.

În toate cazurile, soluționarea litigiilor dintre importator și autoritățile vamale din țara importatoare se efectuează în conformitate cu legislația țării respective.

Articolul 35

Sancțiuni

Sancțiunile se aplică oricărei persoane care întocmește sau solicită întocmirea unui document care conține date inexacte pentru ca un produs să beneficieze de regimul preferențial.

Articolul 36

Zone libere

(1) Comunitatea și Turcia iau toate măsurile necesare pentru a evita ca produsele care fac obiectul unui schimb comercial în baza unei dovezi de origine și care sunt depozitate în timpul transportului într-o zonă liberă situată pe teritoriul lor, să facă obiectul unor substituiri sau al unor manipulări, altele decât operațiunile obișnuite destinate să le prevină deteriorarea.

(2) Prin derogare de la alineatul (1), atunci când produse originare din Comunitate sau din Turcia sunt importate într-o zonă liberă pe baza unei dovezi privind originea și sunt supuse unor prelucrări sau transformări, autoritățile vizate eliberează un nou certificat de circulație a mărfurilor EUR.1 sau EUR-MED la cererea exportatorului, dacă prelucrările sau transformările la care s-a procedat sunt în conformitate cu dispozițiile prezentului regulament.

TITLUL VII

CEUTA ȘI MELILLA

Articolul 37

Aplicarea protocolului

(1) Termenul „Comunitatea” utilizat la articolul 2 nu include Ceuta și Melilla.

(2) Produsele originare din Turcia, atunci când sunt importate în Ceuta și Melilla, beneficiază în toate privințele de același regim vamal ca și cel aplicat produselor originare de pe teritoriul vamal al Comunității în temeiul Protocolului nr. 2 din Actul de aderare a Regatului Spaniei și a Republicii Portugheze la Comunitățile Europene. Turcia acordă importurilor de produse reglementate de acord și originare din Ceuta și Melilla același regim vamal pe care îl acordă produselor importate din Comunitate și originare din aceasta.

(3) În sensul aplicării alineatului (2) privind produsele originare din Ceuta și Melilla, prezentul protocol se aplică mutatis mutandis, sub rezerva condițiilor speciale prevăzute la articolul 38.

Articolul 38

Condiții speciale

(1) Sub rezerva transportului direct, în conformitate cu articolul 13, sunt considerate ca:

1. produse originare din Ceuta și Melilla: (a) produsele obținute integral în Ceuta și Melilla; (b) produsele obținute în Ceuta și Melilla și în al căror proces de fabricație au intrat alte produse decât cele prevăzute la litera (a), cu condiția ca: (i) aceste produse să fi făcut obiectul unor prelucrări sau transformări suficiente în sensul articolului 6; sau (ii) aceste produse să fie originare din Turcia sau din Comunitate, cu condiția să fi fost supuse unor prelucrări și transformări care nu se limitează la operațiunile menționate la articolul 7;

2. produse originare din Turcia: (a) produsele obținute integral în Turcia; (b) produsele obținute în Turcia în al căror proces de fabricație au intrat alte produse decât cele prevăzute la litera (a), cu condiția ca: (i) aceste produse să fi făcut obiectul unor prelucrări sau transformări suficiente în sensul articolului 6; sau (ii) aceste produse să fie originare din Ceuta și Melilla sau din Comunitate, cu condiția să fi fost supuse unor prelucrări și transformări care nu se limitează la operațiunile menționate la articolul 7.

(2) Ceuta și Melilla sunt considerate un singur teritoriu.

(3) Exportatorul sau reprezentantul său autorizat este obligat să introducă mențiunea „Turcia” și „Ceuta și Melilla” la rubrica 2 din certificatul de circulație a mărfurilor EUR.1 sau EUR-MED sau în declarațiile pe factură sau în declarațiile pe factură EUR-MED. În plus, în cazul produselor originare din Ceuta și Melilla, caracterul originar trebuie indicat la rubrica 4 din certificatul de circulație a mărfurilor EUR.1 sau EUR-MED sau în declarațiile pe factură sau în declarațiile pe factură EUR-MED.

(4) Autoritățile vamale spaniole au obligația de a asigura aplicarea prezentului protocol în Ceuta și Melilla.

TITLUL VIII

DISPOZIȚII FINALE

Articolul 39

Modificări ale protocolului

Comitetul mixt poate decide modificarea dispozițiilor prezentului protocol.

Articolul 40

Dispoziții tranzitorii pentru mărfurile aflate în tranzit sau în depozit

Dispozițiile prezentului acord se pot aplica mărfurilor care sunt în conformitate cu dispozițiile prezentului protocol și care la data intrării în vigoare a prezentului protocol sunt fie în tranzit, fie stocate în depozite vamale în Comunitate sau în Turcia, fie în zone libere, cu condiția prezentării autorităților vamale ale țării importatoare, în termen de patru luni de la data respectivă, a unui certificat de circulație a mărfurilor EUR.1 sau EUR-MED eliberat retroactiv de către autoritățile vamale din țara exportatoare însoțit de documente care să arate că mărfurile au fost transportate direct, în conformitate cu articolul 13.

(1) Principatul Lichtenstein are uniune vamală cu Elveția și este parte contractantă la Acordul SEE.

(2) Algeria, Egipt, Israel, Iordania, Liban, Maroc, Siria, Tunisia, Cisiordania și Fâșia Gaza.

(3) Principatul Lichtenstein are uniune vamală cu Elveția și este parte contractantă la Acordul SEE.

(4) Algeria, Egipt, Israel, Iordania, Liban, Maroc, Siria, Tunisia, Cisiordania și Fâșia Gaza.

ANEXA I NOTE INTRODUCTIVE LA LISTA DIN ANEXA II Nota 1: Lista prevede condițiile necesare pentru ca toate produse să fie considerate ca suficient prelucrate și transformate în sensul articolului 6 din protocol. Nota 2: 2.1. Primele două coloane din listă descriu produsul obținut. Prima coloană precizează numărul poziției sau al capitolului din Sistemul armonizat, iar a doua coloană conține descrierea mărfurilor care sunt prevăzute la această poziție sau la acest capitol în cadrul sistemului. Fiecare mențiune din primele două coloane este însoțită de enunțul unei reguli în coloana 3 sau 4. Atunci când, în unele cazuri, numărul din prima coloană este precedat de un „ex”, acest lucru indică faptul că regula din coloana 3 sau 4 nu se aplică decât părții de poziție descrise în coloana 2. 2.2. Atunci când mai multe numere de poziții tarifare sunt grupate în coloana 1 sau dacă în această coloană este menționat un număr de capitol, iar descrierea produselor din coloana 2 are, așadar, caracter general, norma adiacentă enunțată în coloana 3 sau 4 se aplică tuturor produselor care, în cadrul Sistemului armonizat, sunt clasificate la diferite poziții ale capitolului respectiv sau la oricare din pozițiile grupate în coloana 1. 2.3. În cazul în care lista include diferite norme aplicabile diferitelor produse clasificate la aceeași poziție, fiecare liniuță cuprinde descrierea părții de poziție care face obiectul normei adiacente din coloanele 3 sau 4. 2.4. În cazul în care în continuarea mențiunilor din primele două coloane este prevăzută o normă în fiecare dintre coloanele 3 și 4, exportatorul are posibilitatea de a alege să aplice norma din coloana 3 sau norma din coloana 4. În cazul în care în coloana 4 nu este enunțată nicio normă privind originea, se aplică norma din coloana 3. Nota 3: 3.1. Dispozițiile articolului 6 din protocol privind produsele care au obținut caracterul originar și care sunt folosite la fabricarea altor produse se aplică, indiferent dacă acest caracter a fost dobândit în fabrica în care sunt utilizate aceste produse sau într-o altă fabrică aparținând unei părți contractante. Exemplu: Un motor de la poziția 8407, pentru care regula prevede că valoarea materialelor neoriginare care pot fi încorporate nu poate să depășească 40 % din prețul franco fabrică, este fabricat din „alte eboșe obținute prin forjare din oțeluri aliate” de la poziția ex ex 7224. În cazul în care această eboșă a fost obținută în Comunitate prin forjarea unui lingou neoriginar, acesta a dobândit deja caracterul de produs originar prin aplicarea normei prevăzute în listă pentru produsele de la poziția ex ex 7224. În consecință, această eboșă poate fi considerată produs originar în calcularea valorii motorului, indiferent dacă a fost sau nu produsă în aceeași fabrică cu motorul sau în altă fabrică din Comunitate. Valoarea lingoului neoriginar nu trebuie deci luată în considerare la stabilirea valorii materialelor neoriginare utilizate. 3.2. Norma care figurează în listă stabilește gradul minim de prelucrare sau transformare ce trebuie efectuată, iar efectuarea de prelucrări sau transformări suplimentare conferă de asemenea caracterul de produs originar; dimpotrivă, prelucrările sau transformările care nu ating acest grad nu conferă statutul de produs originar. Astfel, în cazul în care o normă prevede că materialele neoriginare aflate într-un anumit stadiu de elaborare pot fi utilizate, utilizarea acestor materiale într-un stadiu de prelucrare anterior este autorizată, iar utilizarea acelorași materiale într-un stadiu de prelucrare ulterior nu este autorizată. 3.3. Fără a aduce atingere notei 3.2, atunci când într-o normă se folosește expresia „Fabricare din materiale de la oricare poziție”, pot fi utilizate materialele de la oricare poziție (chiar și materialele cu aceeași denumire și de la aceeași poziție ca și produsul), sub rezerva unor restricții specifice care pot fi cuprinse, de asemenea, în normă. Cu toate acestea, expresia „Fabricare din materiale de la oricare poziție, inclusiv din alte materiale de la poziția …” sau „Fabricare din materiale de la oricare poziție, inclusiv din alte materiale de la aceeași poziție ca și produsul” semnifică faptul că pot fi utilizate materiale de la oricare poziție, cu excepția celor cu aceeași denumire ca produsul, astfel cum este indicată în coloana 2 din listă. 3.4. În cazul în care o normă din listă prevede ca un produs să poată fi fabricat din mai multe materiale, acest lucru înseamnă că pot fi utilizate unul sau mai multe dintre aceste materiale. Aceasta nu implică faptul că toate aceste substanțe trebuie utilizate. Exemplu: Norma aplicabilă țesăturilor de la pozițiile 5208–5212 prevede că pot fi utilizate fibre naturale și că, printre altele, se pot de asemenea utiliza materiale chimice. Această normă nu presupune că fibrele naturale și substanțele chimice trebuie să fie folosite simultan; se pot utiliza unele sau celelalte sau chiar ambele. 3.5. În cazul în care o normă din listă prevede că un produs trebuie fabricat dintr-un anumit material, această condiție nu împiedică utilizarea altor materiale care, prin natura lor, nu pot satisface condiția prevăzută de normă. (A se vedea și nota 6.2 privind textilele). Exemplu: Norma privind preparatele alimentare de la poziția 1904, care exclude în mod expres utilizarea cerealelor și a derivaților acestora, nu interzice utilizarea sărurilor minerale, a substanțelor chimice și a altor aditivi care nu sunt obținuți din cereale. Cu toate acestea, norma respectivă nu se aplică produselor care, deși nu pot fi fabricate din materiale specificate pe listă, pot fi fabricate dintr-un material având aceeași natură într-un stadiu de fabricație anterior. Exemplu: În cazul unui obiect de îmbrăcăminte de la ex capitolul 62 fabricat din materiale nețesute, dacă se prevede că această categorie de articole poate fi fabricată numai din fire neoriginare, nu este posibilă utilizarea materialelor nețesute, chiar dacă materialele nețesute nu pot fi obținute în mod obișnuit din fire. În astfel de cazuri, se recomandă utilizarea materialelor aflate în stadiul de prelucrare imediat anterior obținerii firelor, adică în stadiul de fibră. 3.6. În cazul în care o normă din listă prevede două procentaje pentru valoarea maximă a materialelor neoriginare care pot fi utilizate, aceste procentaje nu pot fi adunate. Cu alte cuvinte, valoarea maximă a materialelor neoriginare folosite nu poate depăși cel mai mare procentaj prevăzut. Mai mult, procentajele specifice care se aplică anumitor produse nu trebuie depășite. Nota 4: 4.1. Termenul „fibre naturale” este utilizat în listă pentru a face referire la fibre altele decât fibrele artificiale sau sintetice. Termenul este restrâns la etapele dinaintea filării, include resturile și, în cazul în care nu se precizează altfel, include fibrele care au fost cardate, pieptănate sau altfel prelucrate, dar care nu au fost filate. 4.2. Termenul „fibre naturale” include părul de cal de la poziția 0503, mătasea de la pozițiile 5002 și 5003, precum și lâna, părul fin sau grosier de animale de la pozițiile 5101-5105, fibrele de bumbac de la pozițiile 5201-5203 și alte fibre de origine vegetală de la pozițiile 5301-5305. 4.3. Termenii „paste textile”, „substanțe chimice” și „materiale destinate fabricării hârtiei”, folosiți în listă, desemnează materialele care nu sunt încadrate în capitolele 50-63 și care pot fi utilizați în vederea fabricării de fibre sau de fire artificiale, sintetice sau de hârtie. 4.4. Termenul „fibre sintetice sau artificiale discontinue” folosit în listă se referă la cablurile din filamente, fibrele discontinue și deșeurile din fibre sintetice sau artificiale discontinue de la pozițiile 5501-5507. Nota 5: 5.1. Atunci când pentru un anumit produs din listă se face referire la prezenta notă, condițiile prevăzute în coloana 3 a listei nu se aplică materialelor textile de bază folosite în procesul de fabricație a acestui produs și care, cumulat, reprezintă 10 % sau mai puțin din greutatea totală a materialelor textile de bază utilizate. (A se vedea, de asemenea, notele 5.3 și 5.4.) 5.2. Cu toate acestea, toleranța menționată la nota 5.1 se aplică numai produselor amestecate care au fost obținute din două sau mai multe materiale textile de bază. Substanțele textile de bază sunt următoarele: — mătase, — lână, — păr grosier de animale, — păr fin de animale, — păr de cal, — bumbac, — substanțe utilizate pentru fabricarea hârtiei și hârtia, — in, — cânepă, — iută și alte fibre textile liberiene, — sisal și alte fibre textile din genul agave, — nucă de cocos, abaca, ramie și alte fibre textile vegetale, — filamente sintetice, — filamente artificiale, — filamente conductoare electrice, — fibre sintetice discontinue de polipropilenă, — fibre sintetice discontinue de poliester, — fibre sintetice discontinue de poliamidă, — fibre sintetice discontinue de poliacrilonitril, — fibre sintetice discontinue de polimidă, — fibre sintetice discontinue de politetrafluor-etilenă, — fibre sintetice discontinue de polisulfură de fenil, — fibre sintetice discontinue de policlorură de vinil, — alte fibre sintetice discontinue, — fibre artificiale discontinue de vâscoză, — alte fibre artificiale discontinue, — fire din poliuretan segmentat cu segmente flexibile din polieter, izolate sau neizolate, — fire din poliuretan segmentat cu segmente flexibile din poliester, chiar izolate, — produsele de la poziția 5605 (fire metalizate) formate dintr-o bandă compusă dintr-un miez de folie de aluminiu sau un miez de peliculă de plastic îmbrăcată sau nu cu pulbere de aluminiu, cu o lățime de cel mult 5 mm, plasat între două straturi de peliculă de plastic cu ajutorul unui adeziv transparent sau colorat; — alte produse de la poziția 5605. Exemplu: Un fir de la poziția 5205 obținut din fibre de bumbac de la poziția 5203 și din fibre sintetice discontinue de la poziția 5506 este un fir în amestec. Prin urmare, pot fi utilizate fibre sintetice discontinue neoriginare care nu îndeplinesc regulile de origine (care impun fabricarea din materiale chimice sau din paste textile), cu condiția ca greutatea lor totală să nu depășească 10 % din greutatea firului. Exemplu: O țesătură din lână de la poziția 5112, fabricată din fire de lână de la poziția 5107 și din fire sintetice din fibre sintetice discontinue de la poziția 5509, este o țesătură în amestec. Prin urmare, firele sintetice care nu îndeplinesc condițiile privind originea (care impun fabricarea din substanțe chimice sau din paste textile), sau firele de lână care nu îndeplinesc regulile de origine (care impun fabricarea din fibre naturale necardate și nepieptănate și neprelucrate altfel pentru filare) sau o combinație a acestor două tipuri de fire pot fi utilizate, cu condiția ca greutatea lor totală să nu depășească 10 % din greutatea țesăturii. Exemplu: O suprafață textilă cu smocuri de la poziția 5802 fabricată din fire de bumbac de la poziția 5205 și dintr-o țesătură de bumbac de la poziția 5210 este considerată produs în amestec numai dacă țesătura din bumbac este la rândul ei o țesătură în amestec care a fost fabricată din fire încadrate la două poziții diferite sau dacă firele de bumbac utilizate sunt la rândul lor obținute prin amestec. Exemplu: Dacă aceeași suprafață textilă cu smocuri este fabricată din fire de bumbac de la poziția 5205 și dintr-o țesătură sintetică de la poziția 5407, este evident că cele două fire utilizate sunt două materiale textile de bază diferite și că suprafața textilă cu smocuri este, în consecință, un produs în amestec. 5.3. În cazul produselor care includ „fire din poliuretan segmentat cu segmente flexibile din poliester, chiar izolate”, toleranța este de 20 % în ceea ce privește aceste fire. 5.4. În cazul produselor care includ o „bandă compusă dintr-un miez de folie de aluminiu sau dintr-un miez de peliculă de plastic îmbrăcată sau nu cu pulbere de aluminiu, cu o lățime de cel mult 5 mm, plasat între două straturi de material plastic cu ajutorul unui adeziv transparent sau colorat”, toleranța este de 30 % în ceea ce privește această bandă. Nota 6: 6.1. Atunci când, în listă, se face referire la prezenta notă introductivă, materialele textile (cu excepția dublurilor și a căptușelilor) care nu respectă norma stabilită în coloana 3 din listă în ceea ce privește produsul confecționat respectiv pot fi utilizate, cu condiția ca ele să fie încadrate la o poziție diferită de cea a produsului și ca valoarea lor să nu depășească 8 % din prețul franco fabrică al produsului. 6.2. Fără a aduce atingere notei 6.3, materialele care nu sunt încadrate în capitolele 50-63 pot fi utilizate liber la fabricarea produselor textile, fie că acestea conțin sau nu materiale textile. Exemplu: În cazul în care o normă din listă prevede, pentru un anumit articol din material textil (de exemplu un pantalon), că trebuie utilizate fire, acest lucru nu interzice utilizarea articolelor din metal, precum nasturii, deoarece aceștia nu sunt încadrați în capitolele 50-63. Din același motiv, acest lucru nu interzice utilizarea fermoarelor, chiar dacă acestea presupun în mod normal materiale textile. 6.3. În cazul în care se aplică o normă de procentaj, pentru calcularea valorii materialelor neoriginare incluse se ia în considerare valoarea materialelor care nu sunt încadrate la capitolele 50-63. Nota 7: 7.1. În sensul pozițiilor ex ex 2707, 2713-2715, ex ex 2901, ex ex 2902 și ex ex 3403„tratamentele specifice” sunt următoarele: (a) distilarea sub vid; (b) redistilare printr-un procedeu de fracționare avansată; (c) cracarea; (d) reformarea; (e) extracția prin solvenți selectivi; (f) tratamentul care cuprinde următoarele operațiuni: tratarea cu acid sulfuric concentrat, cu oleum sau cu anhidridă sulfurică; neutralizare cu agenți alcalini; decolorare și purificare cu pământ natural activ, pământ activat, mangal sau bauxită; (g) polimerizarea; (h) alchilarea; (i) izomerizarea. 7.2. În sensul pozițiilor 2710-2712, „tratamentele specifice” sunt următoarele: (a) distilarea sub vid; (b) redistilarea printr-un procedeu de fracționare avansată; (c) cracarea; (d) reformarea; (e) extracția prin solvenți selectivi; (f) tratamentul care cuprinde următoarele operațiuni: tratarea cu acid sulfuric concentrat, cu oleum sau cu anhidridă sulfurică; neutralizare cu agenți alcalini; decolorare și purificare cu pământ natural activ, pământ activat, mangal sau bauxită; (g) polimerizarea; (h) alchilarea; (ij) izomerizarea; (k) desulfurarea cu hidrogen, numai în cazul uleiurilor grele de la poziția ex ex 2710, care produce o reducere cu cel puțin 85 % a conținutului de sulf al produselor tratate (metoda ASTM D 1266-59 T); (l) deparafinarea, printr-un alt procedeu decât filtrarea simplă, numai pentru produsele încadrate la poziția 2710; (m) tratarea cu hidrogen la o presiune de peste 20 bari și o temperatură de peste 250 oC, cu utilizarea unui catalizator, altul decât pentru desulfurare, când hidrogenul constituie un element activ într-o reacție chimică numai în cazul uleiurilor grele clasificate la poziția ex ex 2710. Tratamentele de finisare cu hidrogen ale uleiurilor lubrifiante de la poziția ex ex 2710 care au ca scop în special ameliorarea culorii sau a stabilității (de exemplu, hidrofinisarea sau decolorarea) nu sunt însă considerate tratamente specifice; (n) distilarea atmosferică, numai pentru păcura clasificată la poziția ex ex 2710, cu condiția distilării a mai puțin de 30 % din volum, inclusiv pierderile, la 300 oC, prin metoda ASTM D 86; (o) tratamentul prin descărcări electrice de înaltă frecvență, numai pentru uleiurile grele, altele decât motorina și păcura de la poziția ex ex 2710; (p) dezuleierea prin cristalizare fracționată, numai pentru produsele brute (altele decât vaselina, ozocherita, ceara de lignit sau ceara de turbă conținând sub 0,75 % ulei din greutate) clasificate la poziția ex ex 2712. 7.3. În sensul pozițiilor ex ex 2707, 2713-2715, ex ex 2901, ex ex 2902 și ex ex 3403, operațiunile simple cum ar fi curățarea, decantarea, desărarea, separarea apei, filtrarea, colorarea, marcarea, obținerea unui conținut de sulf prin amestec de produse cu conținuturi diferite de sulf și toate combinațiile acestor operațiuni sau ale unor operațiuni similare nu conferă caracterul originar.

ANEXA II LISTA PRELUCRĂRILOR SAU TRANSFORMĂRILOR APLICABILE MATERIALELOR NEORIGINARE PENTRU CA PRODUSUL TRANSFORMAT SĂ OBȚINĂ CARACTERUL ORIGINAR Este posibil ca produsele menționate în listă să nu fie toate reglementate prin protocol. Prin urmare, este necesar să se consulte celelalte părți ale acordului. Poziția SA Denumirea produsului Prelucrări sau transformări, efectuate asupra unor materiale neoriginare, care conferă produsului caracter originar (1) (2) (3) sau (4) Capitolul 1 Animale vii Toate animalele din capitolul 1 sunt obținute integral Capitolul 2 Carne și organe comestibile Fabricare în cadrul căreia toate materialele din capitolele 1 și 2 utilizate sunt obținute integral Capitolul 3 Pești și crustacee, moluște și alte nevertebrate acvatice Fabricare în cadrul căreia toate materialele de la capitolul 3 utilizate sunt obținute integral ex ex capitolul 4 Lapte și produse lactate; ouă de pasăre; miere naturală; produse comestibile de origine animală, nespecificate și neincluse în altă parte; cu următoarele excepții: Fabricare în cadrul căreia toate materialele de la capitolul 4 utilizate sunt obținute integral 0403 Lapte acru, lapte și smântână covăsite, iaurt, chefir și alte sortimente de lapte și smântână fermentate sau acrite, chiar concentrate sau cu adaos de zahăr sau de alți îndulcitori sau aromatizate sau cu adaos de fructe, nuci sau de cacao Fabricare în cadrul căreia: – toate materialele din capitolul 4 utilizate sunt obținute integral, – toate sucurile de fructe (cu excepția celui de ananas, lămâi verzi sau grepfrut) de la poziția 2009 utilizate sunt originare și – valoarea tuturor materialelor din capitolul 17 utilizate nu trebuie să depășească 30 % din prețul franco fabrică al produsului ex ex capitolul 5 Produse de origine animală, nespecificate și neincluse în altă parte; cu următoarele excepții: Fabricare în cadrul căreia toate materialele de la capitolul 5 utilizate sunt obținute integral ex ex 0502 Păr de porc sau de mistreț, preparat Curățare, dezinfectare, triere și îndreptare a părului de porc sau de mistreț Capitolul 6 Plante vii și produse de floricultură; bulbi, rădăcini și articole similare; flori tăiate și frunziș ornamental Fabricare în cadrul căreia: – toate materialele din capitolul 6 utilizate sunt obținute integral și – valoarea tuturor materialelor utilizate nu trebuie să depășească 50 % din prețul franco fabrică al produsului Capitolul 7 Legume comestibile și anumite rădăcini și tuberculi Fabricare în cadrul căreia toate materialele de la capitolul 7 utilizate sunt obținute integral Capitolul 8 Fructe și nuci comestibile; coji de citrice sau de pepeni Fabricare în cadrul căreia: – toate fructele și nucile utilizate sunt obținute integral și – valoarea tuturor materialelor din capitolul 17 utilizate nu depășește 30 % din prețul franco fabrică al produsului ex ex capitolul 9 Cafea, ceai, maté și mirodenii; cu următoarele excepții: Fabricare în cadrul căreia toate materialele de la capitolul 9 utilizate sunt obținute integral 0901 Cafea, chiar prăjită sau decafeinizată; coji și pelicule de cafea; înlocuitori de cafea care conțin cafea, indiferent de proporțiile amestecului Fabricare din materiale de la orice poziție 0902 Ceai, chiar aromatizat Fabricare din materiale de la orice poziție ex ex 0910 Amestecuri de mirodenii Fabricare din materiale de la orice poziție Capitolul 10 Cereale Fabricare în cadrul căreia toate materialele de la capitolul 10 utilizate sunt obținute integral ex ex capitolul 11 Produse ale industriei morăritului; malț; amidon și fecule; inulină; gluten de grâu; cu următoarele excepții: Fabricare în cadrul căreia toate cerealele, legumele comestibile, rădăcinile și tuberculii de la poziția 0714 sau fructele utilizate sunt obținute integral ex ex 1106 Făină, griș și pudră din legume cu păstăi uscate, curățate de păstăi, de la poziția 0713 Uscarea și măcinarea legumelor cu păstăi de la poziția 0708 Capitolul 12 Semințe și fructe oleaginoase; grăunțe, semințe și fructe diverse; plante industriale sau medicinale; paie și furaje Fabricare în cadrul căreia toate materialele de la capitolul 12 utilizate sunt obținute integral 1301 Șelac; gume, rășini, gume-rășini și oleorășini (de exemplu, balsamuri) naturale Fabricare în cadrul căreia valoarea tuturor materialelor de la poziția 1301 utilizate nu depășește 50 % din prețul franco fabrică al produsului 1302 Seve și extracte vegetale; substanțe pectice, pectinați și pectați; agar-agar și alte mucilagii și agenți de mărire a vâscozității, derivate din produse vegetale, chiar modificate: – Mucilagii și agenți de mărire a vâscozității derivați din produse vegetale, chiar modificați Fabricare pe bază de mucilagii și agenți de mărire a vâscozității nemodificați – Altele Fabricare în cadrul căreia valoarea tuturor materialelor utilizate nu depășește 50 % din prețul franco fabrică al produsului Capitolul 14 Materiale pentru împletit de origine vegetală; preparate alimentare nedenumite și necuprinse în altă parte Fabricare în cadrul căreia toate materialele de la capitolul 14 utilizate sunt obținute integral ex ex capitolul 15 Grăsimi și uleiuri de origine animală sau vegetală și produse ale disocierii lor; grăsimi alimentare prelucrate; ceruri de origine animală sau vegetală; cu următoarele excepții: Fabricare pe bază de materiale de la orice poziție, cu excepția materialelor de la aceeași poziție cu produsul 1501 Grăsime de porc (inclusiv untură) și grăsime de pasăre, altele decât cele de la poziţiile 0209 sau 1503: – Grăsimi din oase sau deșeuri Fabricare din materiale de la oricare poziție, cu excepția celor de la poziția 0203, 0206 sau 0207 sau oasele de la poziția 0506 – Altele Fabricare din carne sau organe comestibile de porc de la poziția 0203 sau 0206 sau carne și organe comestibile de păsări de la poziția 0207 1502 Grăsimi de animale din speciile bovine, ovine sau caprine, altele decât cele de la poziția 1503 – Grăsimi din oase sau deșeuri Fabricare din materiale de la oricare poziție, cu excepția celor de la poziția 0201, 0202, 0204 sau 0206 sau oasele de la poziția 0506 – Altele Fabricare în cadrul căreia toate materialele de la capitolul 2 utilizate sunt obținute integral 1504 Grăsimi și uleiuri și fracțiunile lor, de pește sau de mamifere marine, chiar rafinate, dar nemodificate chimic: – Fracțiuni solide Fabricare din materiale de la orice poziție, inclusiv alte materiale de la poziția 1504 – Altele Fabricare în cadrul căreia toate materialele din capitolele 2 și 3 utilizate sunt obținute integral ex ex 1505 Lanolină rafinată Fabricare din grăsime de usuc de la poziția 1505 1506 Alte grăsimi și uleiuri animale și fracțiunile lor, chiar rafinate, dar nemodificate chimic: – Fracțiuni solide Fabricare din materiale de la orice poziție, inclusiv alte materiale de la poziția 1506 – Altele Fabricare în cadrul căreia toate materialele de la capitolul 2 utilizate sunt obținute integral 1507-1515 Uleiuri vegetale și fracțiunile acestora: – Uleiuri de soia, de arahide, de palmier, de cocos (de copra), de miez de palmier, de babassu, de tung, de oiticica, ceară de mirt, ceară de Japonia, fracțiuni de uleiuri de jojoba și uleiuri destinate utilizărilor tehnice sau industriale, altele decât cele destinate fabricării de produse alimentare destinate consumului uman Fabricare pe bază de materiale de la orice poziție, cu excepția materialelor de la aceeași poziție cu produsul – Fracțiuni solide, cu excepția celor de ulei de jojoba Fabricare din alte materiale de la pozițiile 1507-1515 – Altele Fabricare în cadrul căreia toate materialele vegetale utilizate sunt obținute integral 1516 Grăsimi și uleiuri animale sau vegetale și fracțiunile lor, hidrogenate parțial sau total, interesterificate, reesterificate sau elaidinizate, chiar rafinate, dar nepreparate altfel Fabricare în cadrul căreia: – toate materialele din capitolul 2 utilizate sunt obținute integral și – toate materialele vegetale utilizate sunt obținute integral. Cu toate acestea, pot fi utilizate materialele de la pozițiile 1507, 1508, 1511 și 1513 1517 Margarină; amestecuri sau preparate alimentare din grăsimi sau din uleiuri animale sau vegetale sau din fracțiuni ale diferitelor grăsimi sau uleiuri cuprinse în prezentul capitol, altele decât grăsimile și uleiurile alimentare și fracțiunile lor de la poziția 1516 Fabricare în cadrul căreia: – toate materialele din capitolul 2 și 4 utilizate sunt obținute integral și – toate materialele vegetale utilizate sunt obținute integral. Cu toate acestea, pot fi utilizate materialele de la pozițiile 1507, 1508, 1511 și 1513 Capitolul 16 Preparate din carne, din pește sau din crustacee, din moluște sau din alte nevertebrate acvatice Fabricare: – din animale din capitolul 1 și/sau – în cadrul căreia toate materialele din capitolul 3 utilizate sunt obținute integral ex ex capitolul 17 Zaharuri și produse zaharoase; cu următoarele excepții: Fabricare pe bază de materiale de la orice poziție, cu excepția materialelor de la aceeași poziție cu produsul ex ex 1701 Zahăr din trestie sau din sfeclă și zaharoză chimic pură, în stare solidă, la care s-au adăugat aromatizanți sau coloranți Fabricare în cadrul căreia valoarea tuturor materialelor din capitolul 17 utilizate nu depășește 30 % din prețul franco fabrică al produsului 1702 Alte zaharuri, inclusiv lactoza, maltoza, glucoza și fructoza chimic pure, în stare solidă; siropuri de zahăr la care nu s-au adăugat aromatizanți sau coloranți; înlocuitori de miere, amestecați sau nu cu miere naturală; zaharuri și melase caramelizate: – Maltoză sau fructoză chimic pure Fabricare din materiale de la orice poziție, inclusiv alte materiale de la poziția 1702 – Alte zaharuri în stare solidă, la care s-au adăugat aromatizanți sau coloranți Fabricare în cadrul căreia valoarea tuturor materialelor din capitolul 17 utilizate nu depășește 30 % din prețul franco fabrică al produsului – Altele Fabricare în cadrul căreia toate materialele utilizate sunt originare ex ex 1703 Melase rezultate din extracția sau rafinarea zahărului, la care s-au adăugat aromatizanți sau coloranți Fabricare în cadrul căreia valoarea tuturor materialelor din capitolul 17 utilizate nu depășește 30 % din prețul franco fabrică al produsului 1704 Produse zaharoase fără cacao (inclusiv ciocolata albă) Fabricare: – din materiale de la orice poziție, cu excepția materialelor de la aceeași poziție cu produsul și – în cadrul căreia valoarea tuturor materialelor din capitolul 17 utilizate nu depășește 30 % din prețul franco fabrică al produsului Capitolul 18 Cacao și preparate din cacao Fabricare: – din materiale de la orice poziție, cu excepția materialelor de la aceeași poziție cu produsul și – în cadrul căreia valoarea tuturor materialelor din capitolul 17 utilizate nu depășește 30 % din prețul franco fabrică al produsului 1901 Extracte de malț; preparate alimentare din făină, crupe, făina integrală, amidon sau extracte de malț, care nu conțin cacao sau care conțin cacao într-o proporție de sub 40 % din greutate, calculată pe o bază complet degresată, nemenționate sau necuprinse în altă parte; preparate alimentare din produsele de la pozițiile 0401-0404, care nu conțin cacao sau care conțin cacao într-o proporție de sub 5 % din greutate, calculată pe o bază complet degresată, nedenumite și necuprinse în altă parte: – Extracte de malț Fabricare pe bază de cereale de la capitolul 10 – Altele Fabricare: – din materiale de la orice poziție, cu excepția materialelor de la aceeași poziție cu produsul și – în cadrul căreia valoarea tuturor materialelor din capitolul 17 utilizate nu depășește 30 % din prețul franco fabrică al produsului 1902 Paste alimentare, fie că sunt sau nu fierte sau umplute (cu carne sau cu alte substanțe) sau altfel preparate, cum ar fi spaghete, macaroane, tăiței, lasagna, gnochi, ravioli, caneloni; cușcuș, chiar preparat: – Care conțin carne, organe, pește, crustacee sau moluște în proporție de 20 % sau mai puțin din greutate Fabricare în cadrul căreia toate cerealele și derivații (cu excepția grâului dur și a derivaților acestuia) utilizați sunt obținuți integral – Care conțin carne, organe comestibile, pește, crustacee sau moluște în proporție de cel puțin 20 % din greutate Fabricare în cadrul căreia: – toate cerealele și derivații (cu excepția grâului dur și a derivaților acestuia) utilizați sunt obținuți integral și – toate materialele din capitolele 2 și 3 utilizate sunt obținute integral 1903 Tapioca și înlocuitorii săi preparați din fecule, sub formă de fulgi, granule, bobițe, criblură sau alte forme similare Fabricare din materiale de la orice poziție, cu excepția amidonului de cartof de la poziția 1108 1904 Produse pe bază de cereale obținute prin expandare sau prăjire (de exemplu fulgi de porumb); cereale (altele decât porumbul) sub formă de grăunțe, fulgi ori alte grăunțe preparate (cu excepția făinii, crupelor și a grișului), prefierte sau altfel preparate, nemenționate sau nespecificate în altă parte Fabricare: – din materiale de la orice poziție, cu excepția materialelor de la poziția 1806, – în care toate cerealele și făina utilizate (cu excepția grâului dur și a porumbului Zea Indurata, precum și a derivaților acestora) sunt obținute integral și – în cadrul căreia valoarea tuturor materialelor din capitolul 17 utilizate nu depășește 30 % din prețul franco fabrică al produsului 1905 Pâine, produse de patiserie, prăjituri, biscuiți și alte produse de brutărie, cu sau fără adaos de cacao; ostii, cașete goale de tipul celor utilizate pentru medicamente, prescuri, paste uscate din făină, din amidon sau din fecule în foi și produse similare Fabricare din materiale de la orice poziție, cu excepția celor din capitolul 11 ex ex capitolul 20 Preparate din legume, din fructe sau din alte părți de plante; cu următoarele excepții: Fabricare în cadrul căreia toate fructele, nucile și legumele sunt obținute integral ex ex 2001 Ignami, batate și părți comestibile similare de plante cu un conținut de amidon sau de fecule de minimum 5 % din greutate, preparate sau conservate în oțet sau acid acetic Fabricare pe bază de materiale de la orice poziție, cu excepția materialelor de la aceeași poziție cu produsul ex ex 2004 și ex ex 2005 Cartofi sub formă de făină, griș sau fulgi, pregătiți sau conservați altfel decât în oțet sau acid acetic Fabricare pe bază de materiale de la orice poziție, cu excepția materialelor de la aceeași poziție cu produsul 2006 Legume, fructe, coji de fructe și alte părți de plante, confiate (uscate, glasate sau cristalizate) Fabricare în cadrul căreia valoarea tuturor materialelor utilizate din capitolul 17 nu depășește 30 % din prețul franco fabrică al produsului 2007 Dulcețuri, jeleuri, marmelade, paste și piureuri de fructe obținute prin fierbere, cu sau fără adaos de zahăr sau de alți îndulcitori Fabricare: – din materiale de la orice poziție, cu excepția materialelor de la aceeași poziție cu produsul și – în cadrul căreia valoarea tuturor materialelor din capitolul 17 utilizate nu depășește 30 % din prețul franco fabrică al produsului ex ex 2008 – Fructe și alte părți comestibile de plante, fără adaos de zahăr sau de alcool Fabricare în cadrul căreia valoarea tuturor nucilor și semințelor oleaginoase originare de la pozițiile 0801, 0802 și 1202-1207 utilizate nu depășește 60 % din prețul franco fabrică al produsului – Unt de arahide; amestecuri pe bază de cereale; miez de palmier; porumb Fabricare pe bază de materiale de la orice poziție, cu excepția materialelor de la aceeași poziție cu produsul – Altele, cu excepția fructelor și nucilor preparate altfel decât prin fierbere sau în aburi, fără adaos de zahăr, congelate Fabricare: – din materiale de la orice poziție, cu excepția materialelor de la aceeași poziție cu produsul și – în cadrul căreia valoarea tuturor materialelor utilizate din capitolul 17 nu depășește 30 % din prețul franco fabrică al produsului 2009 Sucuri de fructe (inclusiv mustul de struguri) și sucuri de legume, nefermentate, fără adaos de alcool, cu sau fără adaos de zahăr sau de alți îndulcitori Fabricare: – din materiale de la orice poziție, cu excepția materialelor de la aceeași poziție cu produsul și – în cadrul căreia valoarea tuturor materialelor din capitolul 17 utilizate nu depășește 30 % din prețul franco fabrică al produsului ex ex capitolul 21 Preparate alimentare diverse; cu următoarele excepții: Fabricare pe bază de materiale de la orice poziție, cu excepția materialelor de la aceeași poziție cu produsul 2101 Extracte, esențe și concentrate de cafea, ceai sau de mate și preparate pe bază de aceste produse sau pe bază de cafea, ceai sau mate; cicoare prăjită și alți înlocuitori prăjiți de cafea și extractele, esențele și concentratele acestora Fabricare: – din materiale de la orice poziție, cu excepția materialelor de la aceeași poziție c